चिड़ावा में चौथी दिव्य संदेश यात्रा का शुभारंभ कल
बावलियाबाबा के 103वें निर्वाण दिवस पर निकाली जाने वाली चौथी दिव्य संदेश यात्रा का शुभारंभ 27 दिसंबर को समारोहपूर्वक होगा। यात्रा प्रवक्ता ने बताया कि रविवार सुबह सवा दस बजे बजे मैन मार्केट स्थित चौरासिया मंदिर से यात्रा शुरू होगी। इस अवसर पर झुंझुनूं रोड चुंगी नाका चौराहे तक बैंड बाजे के साथ शोभायात्रा निकाली जाएगी। परमहंस बावलिया बाबा भक्त मंडल संयोजक पं. प्रभुशरण तिवाड़ी की अगुवाई में निकाली जाने वाली यात्रा के जरिए राजस्थान, गुजरात एवं महाराष्ट्र के 50 से अधिक स्थानों पर भजनामृत, प्रवचन, मंगलपाठ एवं कीर्तन कार्यक्रम के जरिए बाबा के जीवन चरित्र का गुणगान किया जाएगा। दिव्य संदेश यात्रा बगड़, झुंझुनूं और मुकुंदगढ़ होते हुए इसी दिन शाम साढ़े चार बजे नवलगढ़ पहुंचेगी। यात्रा आयोजन की तैयारियां पूरी की जाकर रथ की साज-सज्जा भी की जा चुकी है।
बावलिया बाबा के जन्मोत्सव पर भजनामृत आज
परमहंसपं. गणेशनारायण बावलिया बाबा का 169वां जन्मदिवस 26 दिसंबर को मनाया जाएगा। इस अवसर पर मैन मार्केट स्थित बाबा के साधना स्थल चौरासिया मंदिर में शनिवार को विविध धार्मिक कार्यक्रम होंगे। आयोजन समिति के प्रवक्ता ने बताया कि जन्मोत्सव के उपलक्ष में मंदिर का फूल-पत्तियों रंग-बिरंगी लाइटों से श्रृंगार किया जाएगा। आयोजन का शुभारंभ सुबह 10 बजे बाबा को सीरा-सूसवा और दाल के बड़ों का भोग लगाकर किया जाएगा। वहीं शाम सात बजे दीपोत्सव और महाआरती का आयोजन होगा। रात साढ़े आठ बजे से होने वाले भजनामृत कार्यक्रम में विजेंद्र माधोगढ़िया, विनोद लक्खा और आरिफ म्यूजिकल ग्रुप नीमकाथाना के गायक कलाकार भजनों और बंटी तिलकधारी एंड पार्टी के कलाकार नृत्य-नाटिकाओं की प्रस्तुतियां देंगे।
चिड़ावा. परमहंस पं. गणेशनारायण बावलिया बाबा की प्रतिमा। (फाइल फोटो)
hin_Deva hin_Deva bho_Deva hin_Deva mai_Deva